ஷிஷு ரியூ, 60 ஆண்டுகளுக்கு மேலாக ​நடிப்புத்துறையில் இருந்த ஷிஷூ​, ​ஓஸு இயக்கிய 30க்கும் மேற்பட்ட படங்களில் நடித்தவர். ஓஸு தனது சமகால இயக்குநர்களை போல சாமுராய், கெய்ஷா கதைகளை ​தேர்ந்தெடுக்கவில்லை. ​நாயக பிம்பத்தை முற்றிலும் புறந்தள்ளிய அவரது எதார்த்த படைப்புகளில் நடிகர்களின் வசீகரத்தை காட்டிலும் நடிப்புத் திறனே முக்கியத்துவம் பெற்றது.​ அதன் பொருட்டே மெலிந்த உடல்வாகு கொண்ட ஷிஷுவினால் ஓஸுவின் படங்களில் பிரதான வேடமேற்க முடிந்தது. ​ஓஸுவின் உச்ச படைப்பு​களான Tokyo Story ,Late Spring இரண்டிலும் ஷிஷுவின் பங்களிப்பு முக்கியமானது.​ஷிஷு ஏற்ற கதாபாத்திரங்கள் அதிர்ந்து பேசாத, தன்னை அதிகம் வெளிப்படுத்திக் கொள்ளாத கூச்ச சுபாவம் கொண்டவை. முக பாவனைகளால், அலட்டல் இல்லாத உடல் மொழியால், தன்மையான நடிப்பால் கொடுக்கப்பட்ட கதாபாத்திரத்திற்கு நியாயம் செய்தவர். Late Spring’ல் தன் மகளிடம் “மகிழ்ச்சி என்பது நீ எதிர்பாக்க ​ கூடிய விஷயமில்லை மாறாக நீ உருவாக்க வேண்டிய ஒன்று..” என்னும் பெரும் தத்துவத்தை ​ சிறு புன்னகையோடு வெளிப்படுத்திய இடம் அவர் எதார்த்த நடிப்புக்கு ஒரு சான்று. தனிமை துயரை எதிர்கொள்ள​த் தயங்கும் ​சராசரி குடும்ப தலைவனின் பிரதியாய் திரையில் தோன்றிய ஷிஷு குணச்சித்திர வேடங்களுக்கு புதிய அர்த்தம் அளித்த உன்னத நடிகன்.